Kristin Solberg

Kristin Elisabeth Solberg (født 9. juli 1982) er en norsk journalist som fra februar 2015 til 2020 var NRK-korrespondent i Midtøsten med base i Istanbul. Tidligere har hun vært korrespondent for Aftenposten og den svenske avisen Dagens Nyheter i Afghanistan, Pakistan og India. Hun har bodd i Kairo og dekket Midtøsten.

Etter oppvekst på Skjetten tok hun etter videregående skole bachelor i journalistikk og master i internasjonale relasjoner ved London School of Economics. Hun hadde et vikariat i en libanesisk avis og utsikt til fast jobb der, men så ble det urolig i landet og dermed dårligere økonomi i avisa. I stedet flyttet hun til India og arbeidet som freelancer. Hun bodde der da hun skrev sin første bok, og i Kabul da hun skrev Livets skole.

I 2014 fikk hun Den store journalistprisen og Bjørnsonprisen. Hun ble sammen med Per Edgar Kokkvold tildelt den aller første Gunnar Sønstebys minnepris i 2015.

Bibliografi 
 Livets skole 2013 ISBN 978-82-03-29341-2
 Gjennom de renes land - Rapport fra Pakistan 2010 ISBN 9788203293153 Tildelt Internasjonal Reporters Journalistpris

Referanser

Eksterne lenker 
 
 

  Kristin Solberg om Livets skole hos Aschehougs bokfilmer

Norske journalister
Norske forfattere
Personer fra Skedsmo kommune